Period: Old Babylonian
Genre: Literary
Transliteration:
<SURFACE>
<COLUMN>
ud ul uru₄-e dumu-ni na mu-un-de₅...
a-šag₄ dib-be₂-da-zu...
eg₂ pa₅ su₇ duh-u₃-de₃ igi kar₂-kar₂...
a-šag₄ a de₂-a-zu-ne a-bi šag₄-bi nu...
ud a-ta i-im-me-ed₃-de₃...
a-šag₄ ki-duru₅-bi en-nu-uŋ₃ ak-ab ki-še-er a-ra-ab...
gud suhub giri₃ na-ra-ab...e
u₂-saga₁₁-bi u₃-bi₂-zi₂ a-šag₄ ki-ŋar u₃-bi₂-dug₄
u {urud}tun₃-sal šanabi ma-na-ta sa₂-a-ab
{ŋeš}al-šub-be₂ umbin gud ha-ra-ab-šu₂-šu₂ sa ha-ra-ab-la₂-la₂
ki ka sal-la-bi u₂-tag ha-ra-ab-tag-tag
gu₂ a-šag₄-ga ub-da limmu₂ {ŋeš}al-la ha-ra-ab-niŋin₂-niŋin₂
en-na a-šag₄-ga al-šeŋ₆-šeŋ₆-ŋa₂-dam teš₂ a-ra-ab-sig₁₀-ge₅
{ŋeš}šu-gar₆-zu sa ha-ra-ab-gi₄
{ŋeš}šudul₄-zu a₂-šita₄ ha-ra-ab-keš₂
{kuš}usan₃ gibil-zu {ŋeš}gag-ta ha-ra-ab-la₂
{kuš}usan₃ sumun-zu mud la₂-la₂-bi
dumu gašam-e-ne du₁₀ <unk> ha-ra-ab-ak-en
{urud}giŋ₄ {urud}bulug₂ {urud}dur₁₀ šum-me niŋ₂ ak {ŋeš}šu-kar₂-zu a₂-zu saŋ ha-ra-ab-us₂-en
{kuš}saŋ-keš₂ bar-ed₃-de₃ {kuš}ka-du₁₀ {kuš}usan₃...za-a he₂-en-ha-za
{gi}ba-an-du₈-zu kab₂ di mu-ra-an-ak a₂ kalag-ga-zu ha-ra-an-ak-en
a₂-aš₂ a-šag₄-zu e₂-za-a he₂-en-ŋal₂ kiŋ₂-zu niŋ₂ nam-mu-un-šub-be₂-en
gud {ŋeš}apin gud diri a-ra-ab-tuku-a
gud gud-da dur bi-ib₂-tu-lu-a
{ŋeš}apin-bi {ŋeš}apin-na a-ab-diri
...{ŋeš}apin diš-e 1(burʾu) <unk> am₃
...8(U) <unk> am₃ ŋeš du₃-da-ab
...kuš₂-u₃-da-zu-gin₇ a-ra-ab-dim₂-e
bur₃ <unk> ba 3(diš) še gur-am₃ ba-an-ŋa₂-ŋa₂
usu {ŋeš}apin diš-ta a-šag₄ {ŋeš}bar-dili-bi u₃-bi₂-ak
{ŋeš}bar-dili-bi {ŋeš}apin...u₃-bi₂-ak tug₂-gur-ra-ab
<COLUMN>
...
ud mul...
u {ŋeš}apin...
{ŋeš}al du₃...
a-šag₄ uru₄{ru}...
{ŋeš}apin-zu gu ha...
{ŋeš}ka-šu₂ {ŋeš}apin-na-zu {kuš}im...
{ŋeš}dam-zu {ŋeš}gag sal-la šub...
{ŋeš}le-um-zu a₂ he₂-bi₂-tal₂-tal₂ absin₃-zu...
diš nindan-ta-am₃ absin₃ ussu-am₃ gub-ba-ab
absin₃ dur₂-dur₂-ru-na še-bi gu₂ a-ab-gid₂
a-šag₄ uru₄{ru}da-zu-ne
lu₂ še numun ŋar-ra-zu-uš igi-zu ŋar-ni
min šu-si-ta-am₃ {d}ašnan he₂-en-šub
diš ninda-ta-am₃ še diš giŋ₄ ha-ra-an-ŋar
tukumbi še numun e₂-tur₃-ra nu-um-suhur
{ŋeš}niŋ₂-kud {ŋeš}eme {ŋeš}apin-na-zu kur₂-ra-ab
tukumbi dur a-ab-tu-lu dur tur-ra-ab
ki absin₃ si sa₂ i₃-uru₄{ru} {ab}absin₃ {ŋeš}šibir uru₄{ru}ab
ki absin₃ {ŋeš}šibir i₃-uru₄{ru} {ab}absin₃ si sa₂ uru₄{ru}ab
absin₃ si sa₂ gu₄ <unk> gu₄ <unk> nu-mu-ra-ab...
absin₃ lu-gu₂-zu si ha-ra-ab-sa₂
absin₃ ab-ki-iz-bi <unk> a absin₃ gib-ba...gana₂ kud-da...uru₄...
šeg₁₂ lag-bi ha...
ki-sahar us₂...
ki-sahar...
henbur₂...
<SURFACE>
<COLUMN>
ud henbur₂-e...
siškur₂ {d}nin-gi₄...
zu₂ bir₅{mušen}a bal...
ud še ka sal-la absin₃-na-ka a-ab...
a numun saŋ-ŋa₂-ka dug₄-ga...
ud še {gi}kid-ma₂-šu₂-a-ba a-ab-gub-ba a dug₄-ga...
{še}lillan-bi a dug₄-ga-ab
ud še lu-ha am₃-si-a a na-ab-be₂-en sa-ma-na-aš ba-e-gig
ud še <unk> ak-de₃ ba-ab-du₇-a a dug₄-ga-ab
{ŋeš}...-an <unk> diš sila₃-ta ku-dun ba-an-tuku-tuku
še gur₁₅-gur₁₅-ru-da-zu-ne še ur₅ gurum nam-ba-ak-e
ud a₂-ba-ka gur₁₅-ru-a-ab
...diš-e lu₂ še-zar keš₂-da min-am₃
u₃ lu₂ diš-e igi-ni-še₃ še-zar hu-mu-na-ab-tag-ge
eš₅-am₃ hu-mu-ra-ab-gur₁₅-gur₁₅-ru-ne
lu₂ še de₅-de₅-ga-zu še huz na-an-ak-e
še garadin-na na-ab-si-il-si-le-de₃-en
kiŋ₂ ud-da-zu ud tur-gin₇
usu di₄-di₄-la₂-zu-ne u₃ lu₂ še de₅-de₅-ga-zu-ne
šid-bi du₆-ul-la-ab zar-re-eš nud-de₃-eb
kiŋ₂-zu mi₂ zid a-ra-ab...
še sumun-e tuku-a...
gu₇-gu₇-zu-uš lu₂ še ŋeš...
še-zar-ra ne...
siškur₂...
ud še ab-ed₃...
har-ra-an...
...
<COLUMN>
zu₂ ŋeš-bad-ra₂-zu kuš la₂-la₂-bi esir₂ ha-ra-ab-sub₆-sub₆
gud dur₂-dur₂-ru-da-zu-ne lu₂ še ŋeš-bad du₈-zu usu he₂-ri-gub-bu-uš
ud še bi₂-in-su₇-a
siškur₂ še nu-nir-ra dug₄-ga-ab
ud še al-la₂-ed₃-de₃-en-na-zu
lu₂ še al-la₂-ed₃-de₃-en-na-zu
lu₂ še ki-ta al-la₂-e na-gub lu₂ ŋeštug₂ tuku gub-ba-ab
lu₂ še <unk> a eš₅-am₃ ha-ra-gub-bu-uš
še nir-ra-zu {ŋeš}ŋidru-še₃ nud-de₃-eb
siškur₂ u₄-te-en ŋi₆-ba dug₄-ga-ab
ud sa₉-a-gin₇ še bur₂-ra-ab
na de₅ {d}nin-urta engar {d}en-lil₂-la₂
{d}nin-urta en dumu {d}en-lil₂-la₂-ke₄
za₃-mi₂-zu dug₃-ga-am₃
<RULING>

Cuneiform:
<SURFACE>
<COLUMN>
𒌓𒌌𒀳𒂊𒌉𒉌𒈾𒈬𒌧𒊑...
𒀀𒊮𒁳𒁉𒁕𒍪...
𒂊𒉽𒂊𒇭𒂃𒅇𒉈𒅆𒃸𒃸...
𒀀𒊮𒀀𒌤𒀀𒍪𒉈𒀀𒁉𒊮𒁉𒉡...
𒌓𒀀𒋫𒄿𒅎𒈨𒇯𒁺𒉈...
𒀀𒊮𒆠𒀀𒁉𒂗𒉡𒌧𒀝𒀊𒆠𒊺𒅕𒀀𒊏𒀊...
𒄞𒋙𒀯𒄊𒈾𒊏𒀊...𒂊
𒌑𒆥𒁉𒅇𒉈𒍢𒀀𒊮𒆠𒃻𒅇𒉈𒅗
𒌋𒍏𒂅𒊩𒑛𒈠𒈾𒋫𒁲𒀀𒀊
𒄑𒀠𒊒𒁉𒌢𒄞𒄩𒊏𒀊𒋙𒋙𒊓𒄩𒊏𒀊𒇲𒇲
𒆠𒅗𒊩𒆷𒁉𒌑𒋳𒄩𒊏𒀊𒋳𒋳
𒄘𒀀𒊮𒂵𒌒𒁕𒇹𒄑𒀠𒆷𒄩𒊏𒀊𒆸𒆸
𒂗𒈾𒀀𒊮𒂵𒀠𒉈𒉈𒂷𒁮𒌨𒀀𒊏𒀊𒋧𒆠
𒄑𒋗𒉣𒍪𒊓𒄩𒊏𒀊𒄄
𒄑𒂈𒍪𒀉𒌋𒆤𒄩𒊏𒀊𒆟
𒋢𒉮𒉋𒍪𒄑𒆕𒋫𒄩𒊏𒀊𒇲
𒋢𒉮𒌀𒍪𒄷𒄭𒇲𒇲𒁉
𒌉𒉣𒈨𒋳𒂊𒉈𒄭<unk>𒄩𒊏𒀊𒀝𒂗
𒍏𒂆𒍏𒁔𒍏𒊿𒋳𒈨𒃻𒀝𒄑𒋗𒃸𒍪𒀉𒍪𒊕𒄩𒊏𒀊𒍑𒂗
𒋢𒊕𒆟𒁇𒇯𒁺𒉈𒋢𒅗𒄭𒋢𒉮...𒍝𒀀𒃶𒂗𒄩𒍝
𒄀𒁀𒀭𒂃𒍪𒅘𒁲𒈬𒊏𒀭𒀝𒀉𒆗𒂵𒍪𒄩𒊏𒀭𒀝𒂗
𒀉𒀾𒀀𒊮𒍪𒂍𒍝𒀀𒃶𒂗𒅅𒆥𒍪𒃻𒉆𒈬𒌧𒊒𒁉𒂗
𒄞𒄑𒀳𒄞𒋛𒀀𒀀𒊏𒀊𒌇𒀀
𒄞𒄞𒁕𒄙𒁉𒌈𒌅𒇻𒀀
𒄑𒀳𒁉𒄑𒀳𒈾𒀀𒀊𒋛𒀀
...𒄑𒀳𒁹𒂊𒐴<unk>𒀀𒀭
...𒐓<unk>𒀀𒀭𒄑𒆕𒁕𒀊
...𒊨𒅇𒁕𒍪𒁶𒀀𒊏𒀊𒁶𒂊
𒌋<unk>𒁀𒐈𒊺𒄥𒀀𒀭𒁀𒀭𒂷𒂷
𒀉𒆗𒄑𒀳𒁹𒋫𒀀𒊮𒄑𒁇𒀸𒁉𒅇𒉈𒀝
𒄑𒁇𒀸𒁉𒄑𒀳...𒅇𒉈𒀝𒌆𒄥𒊏𒀊
<COLUMN>
...
𒌓𒀯...
𒌋𒄑𒀳...
𒄑𒀠𒆕...
𒀀𒊮𒀳𒊒...
𒄑𒀳𒍪𒄖𒄩...
𒄑𒅗𒋙𒄑𒀳𒈾𒍪𒋢𒅎...
𒄑𒁮𒍪𒄑𒆕𒊩𒆷𒊒...
𒄑𒇷𒌝𒍪𒀉𒃶𒉈𒉿𒉿𒀳𒍪...
𒁹𒃻𒋫𒀀𒀭𒀳𒑄𒀀𒀭𒁺𒁀𒀊
𒀳𒂉𒂉𒊒𒈾𒊺𒁉𒄘𒀀𒀊𒁍
𒀀𒊮𒀳𒊒𒁕𒍪𒉈
𒇽𒊺𒆰𒃻𒊏𒍪𒍑𒅆𒍪𒃻𒉌
𒈫𒋗𒋛𒋫𒀀𒀭𒀭𒊺𒌁𒃶𒂗𒊒
𒁹𒃻𒋫𒀀𒀭𒊺𒁹𒂆𒄩𒊏𒀭𒃻
𒋗𒃻𒌉𒇲𒁉𒊺𒆰𒂍𒉣𒇬𒊏𒉡𒌝𒋦
𒄑𒃻𒋻𒄑𒅴𒄑𒀳𒈾𒍪𒉽𒊏𒀊
𒋗𒃻𒌉𒇲𒁉𒄙𒀀𒀊𒌅𒇻𒄙𒌉𒊏𒀊
𒆠𒀳𒋛𒁲𒉌𒀳𒊒𒀊𒀳𒄑𒌋𒂙𒀳𒊒𒀊
𒆠𒀳𒄑𒌋𒂙𒉌𒀳𒊒𒀊𒀳𒋛𒁲𒀳𒊒𒀊
𒀳𒋛𒁲𒄞<unk>𒄞<unk>𒉡𒈬𒊏𒀊...
𒀳𒇻𒄘𒍪𒋛𒄩𒊏𒀊𒁲
𒀳𒀊𒆠𒄑𒁉<unk>𒀀𒀳𒄃𒁀...𒃷𒋻𒁕...𒀳...
𒋞𒋃𒁉𒄩...
𒆠𒅖𒍑...
𒆠𒅖...
𒊺𒆕...
<SURFACE>
<COLUMN>
𒌓𒊺𒆕𒂊...
𒀬𒀬𒀭𒎏𒄄...
𒅗𒉆𒄷𒀀𒁄...
𒌓𒊺𒅗𒊩𒆷𒀳𒈾𒅗𒀀𒀊...
𒀀𒆰𒊕𒂷𒅗𒅗𒂵...
𒌓𒊺𒄀𒆤𒈣𒋙𒀀𒁀𒀀𒀊𒁺𒁀𒀀𒅗𒂵...
𒊺𒈗𒁉𒀀𒅗𒂵𒀊
𒌓𒊺𒇻𒄩𒀀𒀭𒋛𒀀𒀀𒈾𒀊𒁉𒂗𒊓𒈠𒈾𒀸𒁀𒂊𒍼
𒌓𒊺<unk>𒀝𒉈𒁀𒀊𒌌𒀀𒀀𒅗𒂵𒀊
𒄑...𒀭<unk>𒁹𒋡𒋫𒆪𒂄𒁀𒀭𒌇𒌇
𒊺𒌴𒌴𒊒𒁕𒍪𒉈𒊺𒄯𒃵𒉆𒁀𒀝𒂊
𒌓𒀉𒁀𒅗𒌴𒊒𒀀𒀊
...𒁹𒂊𒇽𒊺𒇡𒆟𒁕𒈫𒀀𒀭
𒅇𒇽𒁹𒂊𒅆𒉌𒂠𒊺𒇡𒄷𒈬𒈾𒀊𒋳𒄀
𒁹𒁹𒁹𒀀𒀭𒄷𒈬𒊏𒀊𒌴𒌴𒊒𒉈
𒇽𒊺𒊑𒊑𒂵𒍪𒊺𒈝𒈾𒀭𒀝𒂊
𒊺𒌄𒈾𒈾𒀊𒋛𒅋𒋛𒇷𒉈𒂗
𒆥𒌓𒁕𒍪𒌓𒌉𒁶
𒀉𒆗𒌉𒌉𒇲𒍪𒉈𒅇𒇽𒊺𒊑𒊑𒂵𒍪𒉈
𒋃𒁉𒇯𒌌𒆷𒀊𒇡𒊑𒌍𒈿𒉈𒅁
𒆥𒍪𒊩𒍣𒀀𒊏𒀊...
𒊺𒌀𒂊𒌇𒀀...
𒅥𒅥𒍪𒍑𒇽𒊺𒄑...
𒊺𒇡𒊏𒉈...
𒀬𒀬...
𒌓𒊺𒀊𒇯𒁺...
𒄯𒊏𒀭...
...
<COLUMN>
𒅗𒄑𒁁𒁺𒍪𒋢𒇲𒇲𒁉𒇒𒄩𒊏𒀊𒋳𒋳
𒄞𒂉𒂉𒊒𒁕𒍪𒉈𒇽𒊺𒄑𒁁𒂃𒍪𒀉𒆗𒃶𒊑𒁺𒁍𒍑
𒌓𒊺𒉈𒅔𒇭𒀀
𒀬𒀬𒊺𒉡𒉪𒊏𒅗𒂵𒀊
𒌓𒊺𒀠𒇲𒇯𒁺𒉈𒂗𒈾𒍪
𒇽𒊺𒀠𒇲𒇯𒁺𒉈𒂗𒈾𒍪
𒇽𒊺𒆠𒋫𒀠𒇲𒂊𒈾𒁺𒇽𒄑𒌆𒉿𒌇𒁺𒁀𒀊
𒇽𒊺<unk>𒀀𒁹𒁹𒁹𒀀𒀭𒄩𒊏𒁺𒁍𒍑
𒊺𒉪𒊏𒍪𒄑𒉺𒂠𒈿𒉈𒅁
𒀬𒀬𒌓𒋼𒂗𒈪𒁀𒅗𒂵𒀊
𒌓𒈦𒀀𒁶𒊺𒁔𒊏𒀊
𒈾𒊑𒀭𒎏𒅁𒀳𒀭𒂗𒆤𒇲
𒀭𒎏𒅁𒂗𒌉𒀭𒂗𒆤𒇲𒆤
𒍠𒊩𒍪𒄭𒂵𒀀𒀭
<RULING>